PATVIRTINTA

Raseinių rajono kultūros centro

direktoriaus 2025 m. rugpjūčio 29 d.

įsakymu Nr. TO-30

**RASEINIŲ RAJONO KULTŪROS CENTRO**

**REŽISIERIAUS (DRAMOS TEATRO)**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. \_\_\_\_\_REŽISIERIUS (DRAMOS TEATRO)\_\_\_\_ yra \_\_\_\_\_\_\_\_\_SPECIALISTAS\_\_\_\_\_\_\_\_\_

 (pareigybės pavadinimas) (nurodoma pareigybės grupė)

2. Pareigybės lygis – \_\_\_\_\_\_\_\_\_\_\_\_\_\_A2\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma, kuriam lygiui (A (A1 ar A2), B, C, D) priskiriama pareigybė)

**II SKYRIUS**

**REŽISIERIAUS (DRAMOS TEATRO) SPECIALIEJI REIKALAVIMAI**

3.Darbuotojas, einantis šias pareigas, turi atitikti šiuos specialius reikalavimus**:**

3.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

## 3.2. būti susipažinusiam su Lietuvos Respublikos kultūros politikos nuostatomis, Raseinių rajono savivaldybės kultūros sklaidos ir plėtros procesais;

3.3. turėti teatrinį išsilavinimą, išmanyti renginio vadybos ir režisūros pagrindus, oratorinio meno ypatumus bei kūrybinio pritaikymo scenoje galimybes;

3.4. išmanyti teatrinio kolektyvo darbo specifiką, teatro meno ypatumus bei kūrybinio pritaikymo scenoje galimybes;

3.5. turėti praktinių žinių renginių režisavimo srityje bei gebėti savarankiškai sukurti renginio scenarijų įvairaus pobūdžio, apimties renginiams, šventėms ir jį įgyvendinti;

3.6. turėti organizacinių gabumų ir gebėti organizuoti įvairaus pobūdžio renginius, edukacines veiklas;

3.7. turėti kompiuterinio raštingumo įgūdžių;

3.8. gerai mokėti valstybinę kalbą ir gebėti taisyklinga valstybine kalba dėstyti mintis raštu ir žodžiu;

3.9. mokėti kurti kultūrinės veiklos programas/planus;

3.10. gebėti būti kūrybišku, komunikabiliu, iniciatyviu, pareigingu;

## 3.11. laikytis pagrindinių bendravimo ir bendradarbiavimo principų, etikos normų;

## 3.12. gebėti dirbti savarankiškai ir komandoje.

4. Darbuotojas privalo:

4.1. dorai ir sąžiningai vykdyti savo darbą, laikytis darbo drausmės;

4.2. laiku ir tiksliai vykdyti vadovo nurodymus, laikytis subordinacijos;

4.3. elgesiu ir veikla nepažeisti etikos principų ir taisyklių.

## 5. Darbuotojas turi vadovautis:

## 5.1. Lietuvos Respublikos įstatymais ir kitais Raseinių rajono kultūros centro (toliau - Kultūros centro) veiklą reglamentuojančiais norminiais teisės aktais;

## 5.2. Kultūros centro nuostatais;

## 5.3. darbo sutartimi;

## 5.4. Kultūros centro darbo vidaus tvarkos taisyklėmis;

## 5.5. darbų saugos instrukcijomis;

## 5.6. šiuo pareigybės aprašu;

## 5.7. Kultūros centro direktoriaus įsakymais, neprieštaraujančiais Lietuvos Respublikos teisės aktams.

**III SKYRIUS**

**REŽISIERIAUS (DRAMOS TEATRO) FUNKCIJOS**

6. Šias pareigas einantis darbuotojas vykdo šias funkcijas:

6.1. planuoja, inicijuoja, organizuoja dramos teatro darbą ir kūrybinę veiklą;

6.2. užtikrina galimybę įvairaus amžiaus ir pomėgių žmonėms puoselėti-dalyvauti kūrybinėje veikloje tęsiant Raseinių rajono teatrinės kultūros tradicijas, formuoja kolektyvinės sceninės kultūros, meno interpretacijos ir meninės saviraiškos įgūdžius;

6.3. planuoja, inicijuoja, organizuoja teatrinio žanro renginius;

6.4. esant poreikiui veda renginius;

6.5. siekia renginių aukšto meninio lygio;

6.6. rūpinasi renginių reklamos sklaida, informaciją apie įgyvendintus renginius teikia informaciniams portalams, leidiniams, Kultūros centro viešųjų ryšių specialistui komunikacija@raseiniukulturoscentras.lt;

6.7. siūlo renginių projektų idėjas Kultūros centro kultūros projektų vadovui, administracijai.

6.8. populiarina teatrinį žanrą;

6.9. bendradarbiauja su kūrybinėmis sąjungomis, visuomeninėmis organizacijomis, kultūros ir švietimo įstaigomis, kitų kultūros, švietimo įstaigų darbuotojais, NVO atstovais, būtinais funkcijoms atlikti klausimais.

7. Vadovauja dramos teatro kolektyvui pagal specialybę ar sugebėjimus:

7.1. organizuoja meninės veiklos dalyvių paiešką, vykdo atranką, buria kolektyvą, atitinkamo žanro mėgėjus bendram darbui, diegia teatro meno ir aktorinio meistriškumo pradmenis;

7.2. rengia dramos teatro kolektyvo veiklos planą ir jį įgyvendina;

7.3. sudaro dramos teatro kolektyvo repeticijų grafikus, kolektyvo repertuarą ir jį nuolatos plečia;

7.4. režisuoja dramos teatro kolektyvo spektaklius, kuria jiems scenarijus, juos įgyvendina.

7.5. organizuoja dramos teatro kolektyvo premjerų pristatymą; bendradarbiauja su Kultūros centro garso režisieriais, operatoriais, choreografais ir kitais darbuotojais;

7.6. planuoja ir organizuoja kolektyvo koncertinę veiklą, išvykas, dalyvavimą šventėse, renginiuose Lietuvoje ir užsienyje;

7.7. vykdo atlikėjo funkcijas;

7.8. organizuoja grupines, jungtines, generalines repeticijas pagal Kultūros centro direktoriaus patvirtintą grafiką;

7.9. rūpinasi dramos teatro kolektyvo (-ų) reklamine medžiaga ir jos sklaida;

7.10. rūpinasi dramos teatro kolektyvo koncertiniais kostiumais, butaforijos priežiūra ir jų atnaujinimu, kitų priemonių įsigijimu ir priežiūra;

7.11. individualiai ruošiasi repeticijoms, vykdo metodinę veiklą, nuolat mokosi ir tobulina kvalifikaciją;

7.12. kaupia kolektyvo biblioteką, prireikus dalinasi informacija ir patirtimi su kolegomis;

7.13. visada siekia dramos teatro kolektyvo aukšto meninio lygio bei pripažinimo;

7.14. konsultuoja rajono teatrinio žanro kolektyvų vadovus.

Susipažinau ir sutinku:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Data) (Parašas) (Vardas ir pavardė)